Diari Oficial de la Generalitat Valenciana


Sumari del DOGV 7582, del 30-07-2015 (2015/6761)

RESOLUCIÓ de 13 de juliol de 2015, de la Direcció General de Centres i Personal Docent, per la qual es resol la convocatòria d'ajudes (per al període comprés entre l'1 de gener de 2015 i el 30 de juny de 2015) per a els centres privats que durant el curs 2014-2015 impartisquen els segons cursos de programes de qualificació professional inicial a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7582

Data del DOGV
:   30-07-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/6761


Data del document
:   13-07-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 13 de juliol de 2015, de la Direcció General de Centres i Personal Docent, per la qual es resol la convocatòria d'ajudes (per al període comprés entre l'1 de gener de 2015 i el 30 de juny de 2015) per a els centres privats que durant el curs 2014-2015 impartisquen els segons cursos de programes de qualificació professional inicial a la Comunitat Valenciana. [2015/6761]  
Vistes les sol·licituds d'ajuda presentades a l'empara de l'Orde 26/2015, de 10 de març, de la Conselleria d'Educació, Cultura i Esport, per la qual s'establixen les bases i es convoquen ajudes (per al període comprés entre l'1 de gener de 2015 i el 30 de juny de 2015) per als centres privats que durant el curs 2014-2015 impartisquen els segons cursos de programes de qualificació professional inicial a la Comunitat Valenciana (DOCV 7484, 12.03.2015).  
Examinades les sol·licituds d'ajudes presentades pels centres docents privats, així com la documentació que s'indica com a preceptiva en l'article 6 de l'orde de convocatòria.  
Vista la proposta de concessió de les ajudes que eleva la comissió de valoració creada a este efecte, en compliment del que preceptua l'article 8 de l'esmentada orde de convocatòria.  
De conformitat amb l'article 10 de l'orde, per delegació del conseller d'Educació, Investigació, Cultura i Esport, resolc:  
  
Primer  
Aprovar la concessió d'ajudes (per al període comprés entre l'1 de gener de 2015 i el 30 de juny de 2015) per als centres privats detallats en l'annex de la present resolució, que durant el curs 2014-2015 impartisquen els segons cursos de PQPI a la Comunitat Valenciana, i pels imports que s'indiquen, resultant un total de 214.140,00 ?, amb càrrec a la línia de subvenció T7876, del capítol IV, programa 422.30, dels pressupostos de la Generalitat per a l'any 2015.  
  
  
Segon  
La justificació de l'ajudes concedides per part dels beneficiaris s'ajustarà en forma i termini al que preveu l'article 13 de l'Orde 26/2015, dirigida al Servici de Centres Privats Concertats i Centres Privats de la Direcció General de Centres i Personal Docent.  
  
En cas de no presentar la justificació en el termini indicat, el beneficiari perdrà el dret a rebre la subvenció en compliment del que disposa l'article 14 de l'Orde 26/2015.  
  
Tercer  
El pagament d'estes ajudes es realitzarà d'acord amb el que establix l'article 12 de l'Orde 26/2015  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant de davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 13 de juliol de 2015.- El director general de Centres i Personal Docent: José Joaquín Carrión Candel.